Zvjezdane staze: Originalna serija

***Zvjezdane staze: Originalna serija*** () jeste američka naučno-fantastična serija autora Genea Roddenberryja. Govori o avanturama međuzvjezdanog broda USS *Enterprise* (NCC-1701) i njegove posade. Iako je u početku serijal jednostavno nazvan *Zvjezdane staze* nazivu serijala je poslije, usljed razlikovanja od drugih serijala unutar medijske franšize koja se počela razvijati, pridodat retronim tako da je serijal poznat pod današnjim nazivom.

## O serijalu 
Radnja serije odvija se u galaksiji Mliječni put, tokom 23. vijeka (2260-ih godina). Serijal prati avanture međuzvjezdanog broda *Enterprise* i njegove posade kojom rukovodi kapetan James T. Kirk (William Shatner) i njegov prvi zamjenik i naučni oficir Spock (Leonard Nimoy). U Shatnerovoj izjavi kao uvod u svaku epizodu serijala opisana je svrha putovanja svemirskog broda *Enterprise*:

*Zvjezdane staze* su emitirane na mreži NBC u periodu od 8. septembra 1966. do 3. juna 1969. iako je prva epizoda zapravo prvi put prikazana 6. septembra 1966. godine na kanadskoj mreži CTV. Serijal se emitovao tri sezone tokom kojih je prikazano 79 epizoda. Iako je nakon prve sezone gledanost bila mala i serijalu prijetio prekid emitovanja ipak su producirane i prikazane tri sezone. Nekoliko godina kasnije, serija je postala hit postigavši kultni status sa znatnim uticajem na popularnu kulturu. *Zvjezdane staze su* na kraju prerasle u franšizu, koja se sastojala od šest dodatnih televizijskih serija, 13 igranih filmova, brojnih knjiga, igara i igračaka i sada se smatra jednim od najpopularnijih i najuticajnijih televizijskih serija svih vremena.

## Stvaranje koncepta 
11. marta 1964. godine, Gene Roddenberry, dugogodišnji zaljubljenik u naučnu fantastiku, izradio je radnu verziju naučnofantastične serije koju je nazvao Zvjezdane staze (engleski: *Star Trek)*. Serija je zasnovana na radnji koja se odvija tokom 23. vijeka u međuzvjezdanom prostoru nazvanom *S.S. Yorktown* a prati istraživanje relativno malog dijela galaksije Mliječni put.

Roddenberry je napomenuo brojne utjecaje na njegovu ideju, od kojih neki uključuju priče A. E. van Vogta o svemirskom brodu Space Beagle, serijal priča Marathon Erica Franka Russela i film *Zabranjena planeta* (1956). Neki su također povukli paralele s televizijskom serijom Rocky Jonesa, *Space Ranger* (1954), svemirskom operom koja je uključivala mnoge elemente koje su sastavni dio Zvjezdanih staza - organizaciju, odnose sa posadom, misije, dio izgleda mosta i neke tehnologije.

Roddenberry je imao veliko iskustvo u pisanju serija o Starom Zapadu koje su bile popularne televizijske emisije 1950-ih i 1960-ih. S ovim iskustvom, novu emisiju je u svom prvom nacrtu okarakterisao kao "Voz vagona do zvijezda". Poput poznatog vagonskog voza, svaka epizoda je trebala biti samostalna avanturistička priča, smještena u strukturu kontinuiranog putovanja kroz svemir. Većina budućih televizijskih i filmskih ostvarenja franšize pridržavala se paradigme "Voza vagona" nastavka putovanja, sa značajnim izuzecima serijaliziranih *Zvjezdane staze: Duboki svemir 9*, *Zvjezdane staze: Discovery*, *Zvjezdane staze: Picard* i treće sezone *Zvjezdanih staza: Enterprise*.

U Roddenberryjevom originalnom konceptu, protagonist je bio kapetan Robert April sa zvjezdanog broda S.S. Yorktown. Ovaj lik je razvijen u kapetana Christophera Pikea, kojeg je prvi portretirao Jeffrey Hunter. April je naveden u hronologiji Star Trek, The Star Trek Encyclopedia kao prvi komandant Enterprisea, ispred kapetana Pikea.. Jedini televizijski/filmski nastup ovog lika je u epizodi *Zvjezdane staze: Animirana serija* "The Counter-Clock Incident".

## Razvoj i prikazivanje 
U aprilu 1964. godine Roddenberry je predstavio nacrt Zvjezdanih staza Desilu Productionsu, vodećoj nezavisnoj televizijskoj produkcijskoj kompaniji. Sastao se sa Herbertom F. Solowom, Desiluovim direktorom produkcije. Solow je ideju prepoznao kao obećavajuću te je potpisao trogodišnji ugovor o razvoju programa sa Roddenberryjem. Lucille Ball, šefica Desilua, nije bila upoznata sa prirodom projekta, ali je bila ključna u stvaranju pilota.

Ideja je opsežno revidirana i razrađena tokom tog vremena - pilot "Kaveza" snimljen kasne 1964. u mnogo čemu se razlikuje od onog iz marta 1964. godine. Solow je, na primjer, dodao koncept "zvjezdanog datuma". Oscar Katz, Desiluov potpredsjednik produkcije, otišao je s Roddenberryjem da predstavi seriju na mreži. Odbili su kupovinu serije, jer su već imali sličnu seriju u razvoju, seriju Irwin Allena iz 1965. *Izgubljeni u svemiru*.

U maju 1964. Solow, koji je prethodno radio u NBC-u, sastao se sa Grantom Tinkerom, tadašnjim šefom programskog odjela mreže na Zapadnoj obali. Tinker je naručio prvi pilot—koji je postao "Kavez". NBC je odbio pilot. Međutim, rukovodioci NBC-a su i dalje bili impresionirani konceptom i shvatili su da su njegove loše strane dijelom posljedica scenarija koji su sami odabrali. kapetanova pomoćnica, Janice Rand (Grace Lee Whitney), koja je otišla sredinom prve sezone; i Christine Chapel (Majel Barrett), brodska medicinska sestra i pomoćnica dr. McCoya. Walter Koenig pridružio se ekipi kao zastavnik Pavel Čehov u drugoj sezoni serije.

U februaru 1966. godine, prije nego što je prva epizoda emitovana, Desilu Productions je zamalo otkazala Zvjezdane staze. Desilu je prešao sa snimanja samo jedne polusatne emisije ("The Lucy Show") do finansiranja deficita dijela dvije skupe emisije od sat vremena, Nemoguća misija i *Zvjezdane staze*. Njegov doprinos seriji nagrađen je imenovanjem "Jefferies cijevi", okna opreme prikazanog u različitim serijama *Zvjezdanih staza*. Osim što je radio sa svojim bratom, Johnom Jefferiesom, na stvaranju ručnog fazora za *Zvjezdane staze*, Jefferies je također razvio scenografiju za most Enterprisea (koji je bio zasnovan na ranijem dizajnu Pata Guzmana). Jefferies je iskoristio svoje praktično iskustvo pilota tokom Drugog svjetskog rata i svoje znanje o dizajnu aviona kako bi osmislio elegantan, funkcionalan i ergonomski izgled mosta.

Kostimograf za *Zvjezdane staze*, Bill Theiss, kreirao je upečatljiv izgled uniformi Zvjezdane flote za Enterprise, kostime za ženske gostujuće zvijezde i za razne vanzemaljce, uključujući Klingonce, Vulkance, Romulance, Telarite, Andorijance i Gideonite, i druge.

Umjetnik i vajar Wah Chang, koji je radio za *Walt Disney Productions*, bio je angažiran da dizajnira i proizvodi rekvizite: kreirao je komunikator sa otvorenim poklopcem, za koji se često pripisuje da je uticao na konfiguraciju prijenosne verzije mobilnog telefona. Chang je također dizajnirao prijenosni "trikorder", uređaj koji je ujedno senzor, snimač i računar, te razne druge fiktivne uređaje za inženjersku posadu broda i njegovu bolnicu. Kako je serija napredovala, pomogao je u stvaranju raznih nezaboravnih vanzemaljaca, kao što su Gorn i Horta.

## Uloge i likovi 
## Napomene 
## Reference 
## Vanjski linkovi 
* 
* 

*
Kategorija:Američke TV-serije
Kategorija:Američke TV-serije sa početkom prikazivanja 1966.
Kategorija:Američke TV-serije iz 1960-ih
Kategorija:Američke dramske serije iz 1960-ih
Kategorija:Američke avanturističke serije
Kategorija:Američke naučnofantastične serije iz 1960-ih
Kategorija:Serije mreže NBC
Kategorija:TV-emisije na engleskom jeziku